A Seed To Sow - Bloemis in Gauteng - Mooi Troues
BLOEMIS / GAUTENG
Juané Scheepers is 'n bloemis uit die hartjie van Pretoria. Haar natuurlike kreatiwiteit en passie vir mooimaak vloei deur in haar blommerangskikking in.
Juané was vir jare die bestuurder in beheer van visuele by Lééf Tydskrif en sy was mal oor die tydskrif wêreld. Juané het ma geword en daar verander haar wêreld toe in n rigting wat sy nie voorsien het nie.
'n Liefste vriendin en kollega by Lééf noem toe eendag, hoekom begin sy nie blomme doen nie en die idee maak tuis in haar gedagtes.
In n oogwink kom die geleentheid in die vorm van 'n vriendin wat trou by die Voortrekker Monument in Pretoria, en spring vorentoe met 6 jaar en "a seed to sow" is nie meer 'n mosterd saadjie nie.
Juané word geken aan haar buite die boks rangskikkings en probeer altyd 'n element uit die natuur inwerk om haar unieke stempel af te druk.
Juané spog met geleenthede soos die troue van Simone Nortman en Christel van den Berg, tot die 30ste verjaardag van voormalige Mej. Suid Afrika, Melinda Bam.
Sy werk deesdae graag steeds aan troues, maar het ook haarself geherposisioneer as blom verskaffer en in opleiding in, met werkswinkels wat gaan afskop by "Hello Timber", in November. Juané het haar eerste blommemark, in Augustus, gedoen by "The Village" in Hazelwood, Pretoria waar sy hande gevat het met "Spout" koffiewinkel gedurende hulle "First Thursday" mark waarby sy al haar rangskikkings en blomme uitverkoop het.
"Daar is n blink toekoms vir A Seed to Sow, 'n toekoms waarin ek nie net my eie drome kan uitleef nie, maar ook ander help om dieselfde te doen en dalk hulle dae kan opkikker met 'n mooi rangskikking vir hulle huis, kantoor of selfs hulle eie blom besigheid." Deel Juané